**Argumentarea necesității inițierii negocierilor**

**asupra proiectului Acordului privind diseminarea documentelor**

**de standardizare interstatală**

1. ***Descrierea tratatului.***

Părțile Acordului sunt Guvernele statelor membre ale Comunității Statelor Independente.

Forma și structura proiectului sunt respectate, după cum prevede pct. 24 din Hotărîrea Guvernului nr.442 din 17.07.2015 pentru aprobarea Regulamentului privind mecanismul de încheiere, aplicare și încetare a tratatelor internaționale. Acordul include 10 articole.

Scopul principal al prezentului Acord constituie crearea principiilor unice de diseminare a documentelor de standardizare interstatală în statele participante ale Comunității Statelor Independente.

Acordul se încheie pe o perioadă nedeterminată. Fiecare dintre părți poate să se retragă din Acord printr-o notificare scrisă, trimisă către depozitar, nu mai târziu decât cu 6 luni până la ieșirea din componența lui și ajustarea obligațiunilor părților, apărute în perioada de valabilitate a acestuia.

***B. Analiza de impact.***

**1. Informații generale**

În conformitate cu prevederile dinLegea nr.20 din 04.03.2016 cu privire la standardizarea națională, standardizarea națională se realizează de către organismul național de standardizare. În calitate de organism național de standardizare este recunoscut Institutul de Standardizare din Moldova.

Cu referire la atribuțiile Institutului de Standardizare din Moldova vis-à-vis de activitatea în cadrul EASC (Republica Moldova este prezentată în Consiliul Interstatal de Standardizare, Metrologie şi Certificare în calitate de membru cu drepturi depline din anul 1992), acesta participă la activitatea de standardizare interstatală, adoptă standardele interstatale, dezvoltarea şi gestionarea Fondului național de standarde, precum şi realizarea schimbului de informații privind standardele şi activitatea de standardizare în cadrul sistemului de standardizare interstatal.

Punerea în aplicare a Acordului va stabili ordinea de diseminare, principiile și condițiile de propagare a documentelor interstatale, va defini mecanismele de reproducere, copiere, transfer și de protecție împotriva distribuției neautorizate a documentelor interstatale de standardizare.

Proiectul Acordului oferă și dezvoltă dreptul exclusiv de a distribui documentele interstatale de standardizare. Acesta va include dreptul de reproducere, copiere, traducere a documentelor interstatale de standardizare pentru vânzare sau oferirea acestora prin alte mijloace, în formă tipărită sau electronică, inclusiv ca parte a colecțiilor, baze de date, precum și prin intermediul altor resurse informaționale, inclusiv resurselor informaționale disponibile pe internet.

Dreptul exclusiv de a distribui documentele de standardizare interstatală este atribuit organismului național de standardizare. În fiecare stat poate fi doar un singur organism de standardizare, responsabil pentru distribuirea documentelor în domeniul vizat. După semnarea Acordului, Biroul de Standarde EASC nu va deține dreptul de distribuție a documentelor interstatale de standardizare. Statele-membre, la nivel legislativ, vor trebui să asigure protecția împotriva distribuției neautorizate a documentelor interstatale de standardizare.

Conceptul Acordului reiese din considerentele că sistemul de standardizare, inclusiv cel realizat în cadrul colaborării interstatale, nu poate funcționa fără furnizarea de informații care ar garanta credibilitatea și relevanța acestora, precum și legalitatea distribuției sale. Totodată, sistemul de standardizare are acțiune retroactivă asupra pieței, estimând relevanța anumitor standarde, fapt, care ar putea contribui la menținerea funcționării sistemului de standardizare bazat pe principiul de autofinanțare.

Elementele importante pentru informare în cadrul unui sistem de standardizare este furnizarea unei publicații oficiale, tipărirea și distribuirea documentelor. Practica ultimilor ani arată că în sistemul de standardizare interstatal s-au acumulat o mulțime de chestiuni care necesită rezolvare.

În primul rând, pentru aproximativ 90% din documentele de standardizare procurate care circulă actualmente pe piața statelor-membre nu este asigurată credibilitatea acestora.

În al doilea rând, lipsa de acces la statisticile de vânzări a standardelor pentru o bună parte a pieței nu permite să se evalueze relevanța documentelor elaborate și aprobate, influența standardelor asupra creșterii competitivității produselor din statele membre CSI, precum și contribuția acestora la dezvoltarea economiilor statelor membre CSI.

În al treilea rând, actualmente statele membre suportă costuri semnificative pentru funcționarea sistemului interstatal de standardizare: pentru elaborarea și editarea standardelor, traducerea standardelor, pentru asigurarea activităților în cadrul EASC.

În plus, necesitatea constantă pentru dezvoltarea suportului informațional al standardizării: traducerea documentelor în formatul electronic modern; dezvoltarea metodologiei de prognozare a cererii pentru elaborarea și comercializarea standardelor; punerea în aplicare a unor măsuri de ridicare a importanței standardelor pentru consumatori.

Pentru a îmbunătăți activitățile în domeniul standardizării interstatale, a fost a elaborat proiectul Acordului privind diseminarea documentelor de standardizare interstatală, care a fost susținut la cea dea 49-a ședința a EASC.

Conținutul Acordului corespunde practicilor internaționale existente și bine cunoscute, conform cărora credibilitatea standardelor este asigurată prin modalitatea unică de diseminare. Acest fapt contribuie la acoperirea cheltuielilor suportate în cadrul desfășurării activităților de standardizare, în particular – gestionarea sistemului de standarde. Cu referire la activitatea din cadrul Organizației Internaționale de Standardizare (ISO), de exemplu, 80% din veniturile financiare ale acestei organizații revin venitului derivat din diseminarea de standarde.

Urmare a semnării Acordului, documentele interstatale de standardizare sau părți ale acestora nu vor fi puse la dispoziția unor terțe părți în mod gratuit, indiferent de modul de aplicare sau de adoptare ale acestora, or, dacă altă modalitate nu va fi prevăzută de Procedura de diseminare a documentelor de standardizare interstatală.

În același timp, semnarea Acordului va oferi o soluție pentru următoarele aspecte:

- crearea cadrului juridic unic pentru difuzarea documentelor de standardizare interstatală și adaptarea acestora la realitatea modernă;

- asigurarea fiabilității și relevanței documentelor interstatale de standardizare aplicate;

- asigurarea acoperirii costurilor sistemului național de standardizare a statelor membre EASC, optimizarea costurilor financiare, îmbunătățirea eficienței operațiunilor desfășurate în cadrul activității de standardizare.

Opțiuni alternative pentru semnarea Acordului nominalizat, în afară de demararea procedurilor interne, conform Regulamentului privind mecanismul de încheiere, aplicare și încetare a tratatelor internaționale, aprobat prin Hotărârea Guvernului nr. 442 din 17.07.2015, nu există.

**2. Aspectul politic, social, cultural.**

# Prin Acordul enunțat Republica Moldova se angajează să dezvolte cooperarea în domeniul standardizării cu statele membre EASC, fapt care va înlesni intensificările relațiilor multilaterale nu numai în domeniul standardizării ci și indirect, va contribui la dezvoltarea domeniilor acreditării, metrologiei și evaluării conformității. Respectiv scopul încheierii Acordului este în concordanță cu cursul politic al Republicii Moldova de dezvoltare a comerțului nu numai cu țările Uniunii Europene.

Suplimentar, menționăm că prevederile proiectului nu contravin politicii externe a Republicii Moldova. Acordul are la bază principiul reciprocității și corespunde intereselor ambelor state.

**3. Aspectul economic și de mediu.**

Proiectul nu conține prevederi, care ar avea repercusiuni negative asupra economiei Republicii Moldova. Semnarea Acordului va contribui la diversificarea piețelor externe pentru produsele indigene, eliminarea barierelor tehnice în calea comerțului, precum colaborarea tehnico-științifică și asigurarea consolidării relațiilor economice bilaterale.

**4. Aspectul normativ.**

Implementarea Acordului nu va atrage după sine necesitatea modificării actelor legislative sau normative existente, deoarece nu conține prevederi contrare acestora. Proiectul Acordului menționat este compatibil cu prevederile Constituției Republicii Moldova și Cartei ONU.

**5. Aspectul instituțional şi organizatoric.**

La aplicarea prevederilor Acordului nu va fi necesar de întreprins măsuri suplimentare privind înființarea unor structuri noi sau modificarea celor existente și nu va condiționa abilitarea unor persoane sau instituții cu împuterniciri noi.

**6. Aspectul financiar.**

Ținînd cont de faptul că la inițierea negocierilor, în vederea semnării Protocolului în cauză nu este necesară instituirea unor noi structuri, angajarea personalului suplimentar, respectiv nu vor fi necesare careva cheltuieli din bugetul de stat.

**7. Aspectul temporar.**

Acordul va fi încheiat pe un termen nedeterminat și va intra în vigoare la data recepționării a ultimii notificări în scris despre îndeplinirea de către Părți contractante a procedurilor interne, necesare pentru intrare a acestuia în vigoare.

***C. Mandatul pentru negocieri.***

Luând în considerare opinia autorităților naționale din Republica Belarus, Republica Kârgâzstan, Republica Moldova, Federația Rusă, Republica Tadjikistan, Republica Uzbekistan și Ucraina, s-a decis despre necesitatea elaborării unui proiect de acord, care ar stabili drepturile de autor EASC asupra standardelor interstatale.

Având în vedere discuțiile purtate în cadrul ședințelor comisiilor tehnico-științifice din cadrul EASC, s-a decis să se aprobe proiectul de acord și ca acesta să fie transmis Comitetului Executiv al CSI cu nota explicativă, informație și propunerile pentru examinare în ordinea stabilită.

Comitetul Executiv al CSI a transmis către statele-membre proiectul de acord (demersul №5-5/093 din 23.01.2017), luând în considerare observațiile și sugestiile din partea autorităților naționale ale CSI.

Delegații pentru organizarea unor runde de negocieri nu vor fi constituite.

Semnatarul prezentului Acord va fi - Guvernul Republicii Moldova. Ministerul Economiei al Republicii Moldova va fi autoritatea responsabilă de negocieri asupra proiectului Acordului.

***D. Procedura negocierilor.***

Limba de negociere a tratatului va fi rusă, care este și limba de referință la închiderea Acordului.

Proiectul, după adoptarea deciziei pe plan național de inițiere a negocierilor, va fi negociat prin corespondența și va urma etapele specifice acestui gen de negociere.

Documentul se preconizează a fi semnat și se încheie pe un termen nedeterminat.

Acordul va intra în vigoare la data recepționării, prin căi diplomatice, ultimei notificări despre îndeplinirea de către părți a procedurilor interne, necesare pentru intrare a acestuia în vigoare.

Ministerul Economiei consideră că încheierea acestui Acord va contribui la intensificarea colaborării dintre Părțile contractante și va facilita accesul la informațiile din domeniul standardizării.

**Viceprim-ministru,**

**ministru Octavian CALMÎC**

Executor: Angela Konovalenko tel.250 678